എട്ടാം ക്ലാസുകാരും ഇന്ന് സ്കൂളിലേക്ക് തിരുവനന്തപുരം: സംസ്ഥാനത്തെ സ്കൂളുകളില് എട്ടാം ക്ലാസ് വിദ്യാര്ഥികള്ക്ക് തിങ്കളാഴ്ച അധ്യയനം തുടങ്ങുന്നു. ഇൗ മാസം 15ന് തുടങ്ങാനിരുന്ന അധ്യയനം, 12ന് നാഷനല് അച്ചീവ്മെന്റ് സര്വേ നടക്കുന്ന സാഹചര്യത്തിലാണ് നേരത്തേ തുടങ്ങാന് തീരുമാനിച്ചത്. നിലവില് ഒന്നു മുതല് ഏഴു വരെയും 10, പ്ലസ് ടു ക്ലാസുകളുമാണ് നവംബര് ഒന്നിന് തുടങ്ങിയത്.എട്ട്, ഒമ്ബത്, പ്ലസ് വണ് ക്ലാസുകള് നവംബര് 15ന് തുടങ്ങാനായിരുന്നു തീരുമാനം. ഒമ്ബത്, പ്ലസ് വണ് ക്ലാസുകള് മുന്നിശ്ചയ പ്രകാരം 15ന് തന്നെയാണ് തുടങ്ങുക. മറ്റ് ക്ലാസുകളെ പോലെ ബാച്ചുകളാക്കിയാണ് എട്ടാം ക്ലാസിനും അധ്യയനം. 4.05 ലക്ഷത്തോളം വിദ്യാര്ഥികളാണ് സംസ്ഥാന സിലബസിലുള്ള സ്കൂളുകളില് എട്ടാം ക്ലാസില് പഠിക്കുന്നത്. 2020 മാര്ച്ചില് കോവിഡ് വ്യാപനത്തെ തുടര്ന്ന് സ്കൂളുകള് അടയ്ക്കുേമ്ബാള് ആറാം ക്ലാസ് വിദ്യാര്ഥികളായിരുന്നവരാണ് ഒാണ്ലൈന്ഡിജിറ്റല് പഠനത്തിലൂടെ ഏഴാം ക്ലാസ് പൂര്ത്തിയാക്കി ഇപ്പോള് എട്ടാം ക്ലാസിലെത്തുന്നത്.